**Εγκώμια**

**του**

**Επιτάφιου**

**Θρήνου**

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τα εγκώμια του Επιταφίου Θρήνου που παρατίθενται, είναι όπως αυτά ταξινομήθηκαν και διορθώθηκαν από τον Απόστολο Βαλληνδαρά.

**Επιτάφιος Θρήνος**

**- Εγκώμια Στάση Πρώτη –Ήχος πλ. α΄**

**Η ζωή εν τάφω,**

**κατετέθης, Χριστέ,**

**και αγγέλων στρατιαί εξεπλήττοντο,**

**συγκατάβασιν δοξάζουσαι την Σην.**

**Η ζωή, πώς θνήσκεις;**

**πώς και τάφω οικείς;**

**του θανάτου το βασίλειον λύεις δε,**

**και του άδου τους νεκρούς εξανιστάς;**

**Μεγαλύνομέν σε,**

**Ιησού Βασιλεύ,**

**και τιμώμεν την Ταφήν και τα Πάθη σου,**

**δι’ ών έσωσας ημάς εκ της φθοράς.**

**Μέτρα γης ο στήσας,**

**εν σμικρώ κατοικείς,**

**Ιησού Παμβασιλεύ τάφω σήμερον,**

**εκ μνημάτων τους θανόντας ανυψών.**

**Ιησού Χριστέ μου,**

**Βασιλεύ του παντός,**

**τι ζητών τοις εν τω άδη ελήλυθας;**

**ή το γένος απολύσαι των βροτών;**

**Ο Δεσπότης πάντων,**

**καθοράται νεκρός,**

**και εν μνήματι καινώ κατατίθεται,**

**ο κενώσας τα μνημεία των νεκρών.**

**Μετά των κακούργων,**

**ως κακούργος Χριστέ,**

**ελογίσθης δικαιών ημάς άπαντας,**

**κακουργίας του αρχαίου πτερνιστού.**

**Ο ωραίος κάλλει,**

**παρά πάντας βροτούς,**

**ως ανείδεος νεκρός καταφαίνεται,**

**ο την φύσιν ωραΐσας του παντός.**

**Ιησού γλυκύ μοι,**

**και σωτήριον φως,**

**τάφω πώς εν σκοτεινώ κατακέκρυψαι;**

**ώ αφάτου και αρρήτου ανοχής!**

**Ώ θαυμάτων ξένων,**

**ώ πραγμάτων καινών!**

**ο πνοής μοι χορηγός άπνους φέρεται,**

**κηδευόμενος χερσί του Ιωσήφ.**

**Και εν τάφω έδυς,**

**και των κόλπων Χριστέ,**

**των Πατρώων ουδαμώς απεφοίτησας∙**

**τούτο ξένον και παράδοξον ομού.**

**Αληθής και πόλου,**

**και της γης Βασιλεύς,**

**εί και τάφω σμικροτάτω συγκέκλεισαι,**

**επεγνώσθης πάση κτίσει Ιησού.**

**Ως φωτός λυχνία,**

**νυν η σαρξ του Θεού,**

**υπό γην ως υπό μόδιον κρύπτεται,**

**και διώκει τον εν άδη σκοτασμόν.**

**Νοερών συντρέχει,**

**στρατιών η πληθύς,**

**Ιωσήφ συν Νικοδήμω συστείλαι σε,**

**τον αχώρητον εν μνήματι σμικρώ.**

**Εν καινώ μνημείω,**

**κατετέθης Χριστέ,**

**και την φύσιν των βροτών ανεκαίνισας,**

**αναστάς θεοπρεπώς εκ των νεκρών.**

**Επί γης κατήλθες,**

**ίνα σώσης Αδάμ,**

**και εν γη μή ευρηκώς τούτον Δέσποτα,**

**μέχρις άδου κατελήλυθας ζητών.**

**Ώς βροτός μεν θνήσκεις,**

**εκουσίως Σωτήρ,**

**ως Θεός δε τους θνητούς εξανέστησας**

**εκ μνημάτων και βυθού αμαρτιών.**

**Δακρυρρόους θρήνους,**

**επί σέ η Αγνή,**

**μητρικώς ώ Ιησού επιρραίνουσα**

**ανεβόα∙ πώς κηδεύσω σε Υιέ;**

**Υπό γην εκρύβης,**

**ώσπερ ήλιος νυν,**

**και νυκτί τη του θανάτου κεκάλυψαι∙**

**αλλ’ ανάτειλον φαιδρότερον Σωτήρ.**

**Νεκρωθέντα πάλαι,**

**τον Αδάμ φθονερώς,**

**επανάγεις προς ζωήν τη νεκρώσει σου,**

**νέος Σώτερ εν σαρκί φανείς Αδάμ.**

**Νοεραί Σε τάξεις,**

**ηπλωμένον νεκρόν,**

**καθορώσαι δι’ ημάς εξεπλήττοντο,**

**καλυπτόμεναι ταις πτέρυξι Σωτήρ.**

**Ώσπερ λέων Σώτερ,**

**αφυπνώσας σαρκί,**

**ώς τις σκύμνος νεαρός εξανίστασαι,**

**αποθέμενος το γήρας της σαρκός.**

**Την πλευράν ενύγης,**

**ο πλευράν ειληφώς,**

**του Αδάμ εξ ής την Εύαν διέπλασας,**

**και εξέβλυσας κρουνούς καθαρτικούς.**

**Υπό γην βουλήσει,**

**κατελθών ως θνητός,**

**επανάγεις από γης προς ουράνια,**

**τους εκείθεν πεπτωκότας Ιησού.**

**Προσκυνώ το Πάθος,**

**ανυμνώ την Ταφήν,**

**μεγαλύνω σου το κράτος Φιλάνθρωπε,**

**δι’ ών λέλυμαι παθών φθοροποιών.**

**Εκουσίως Σώτερ,**

**κατελθών υπό γην,**

**νεκρωθέντας τους βροτούς ανεζώωσας,**

**και ανήγαγες εν δόξη πατρική.**

**Ο χειρί Σου πλάσας**

**τον Αδάμ εκ της γης,**

**δι’ αυτόν τη φύσει γέγονας άνθρωπος,**

**και εσταύρωσαι βουλήματι τω Σω.**

**Οίμοι, φως του κόσμου!**

**οίμοι φως το εμόν!**

**Ιησού μου ποθεινότατε έκραζεν,**

**η Παρθένος θρηνωδούσα γοερώς.**

**Ώ Θεέ και Λόγε,**

**ώ χαρά η εμή,**

**πως ενέγκω Σου ταφήν την τριήμερον;**

**νυν σπαράττομαι τα σπλάχνα μητρικώς.**

**Τίς μοι δώσει ύδωρ,**

**και δακρύων πηγάς;**

**η θεόνυμφος Παρθένος εκραύγαζεν,**

**ίνα κλαύσω τον γλυκύν μου Ιησούν;**

**Πότε ίδω Σώτερ,**

**Σέ το άχρονον φως,**

**την χαράν και ηδονήν της καρδιάς μου;**

**η Παρθένος ανεβόα γοερώς.**

**Δόξα Πατρί …**

**Ανυμνούμεν Λόγε,**

**Σε τον πάντων Θεόν,**

**συν Πατρί και τω Αγίω σου Πνεύματι,**

**και δοξάζομεν την θείαν Σου ταφήν.**

**Και νυν …**

**Μακαρίζομέν Σε,**

**Θεοτόκε Αγνή,**

**και τιμώμεν την Ταφήν την τριήμερον**

**του Υιού Σου και Θεού ημών πιστώς.**

Και πάλι το πρώτο τροπάριο (όλοι μαζί)

**Η ζωή εν τάφω,**

**κατετέθης Χριστέ,**

**και αγγέλων στρατιαί εξεπλήττοντο**

**συγκατάβασιν δοξάζουσαι την Σην.**

**Επιτάφιος Θρήνος**

**- Εγκώμια Στάση Δεύτερη**

**Άξιον εστί,  
μεγαλύνειν Σε τον ζωοδότην,  
τον εν τω Σταυρώ τας χείρας εκτείναντα,   
και συντρίψαντα το κράτος του εχθρού.**

**Άξιον εστί,  
μεγαλύνειν Σε τον πάντων κτίστην·  
τοις Σοις γαρ παθήμασιν έχομεν,   
την απάθειαν ρυσθέντες της φθοράς.**

**Έφριξεν η γη,  
και ο ήλιος Σώτερ εκρύβη,  
Σού του ανεσπέρου φωτός Χριστέ,  
εν τω τάφω δύσαντος σωματικώς.**

**Μόνη γυναικών,  
χωρίς πόνον έτεκόν Σε, τέκνον,  
πόνους δε νυν φέρω τω πάθει Σου,   
αφορήτους, ανεβόα η σεμνή.**

**Άνω Σε, Σωτήρ,  
αχωρίστως τω Πατρί συνόντα,  
κάτω δε νεκρόν ηπλωμένον γη,   
φρίττει νυν τα Σεραφείμ.**

**Ρήγνυται ναού,   
καταπέτασμα τη Ση σταυρώσει,  
κρύπτουσι φωστήρες Χριστέ το φως,  
Σου κρυβέντος του Ηλίου υπό γην.**

**Γης ο κατ’ αρχάς,   
μόνω νεύματι πήξας τον γύρον,  
άπνους ως βροτός καθυπέδυ γην·  
τω θεάματι δε φρίξον ουρανέ.**

**Θρήνον ιερόν,   
δεύτε άσωμεν Χριστώ θανόντι,  
ως αι Μυροφόροι γυναίκες πριν,   
ίν’ ακούσωμεν το χαίρε συν αυταίς.**

**Μύρον αληθώς,   
Σύ ακένωτον υπάρχεις Λόγε·  
όθεν Σοι και μύρα προσέφερον,   
Μυροφόροι Σοι τω ζώντι ως νεκρώ .**

**Έπτηξεν Αδάμ,   
Θεού βαίνοντος εν Παραδείσω,  
χαίρει δε προς άδην φοιτήσαντος,  
πεπτωκώς ποτέ νυν εξεγερθείς.**

**Τάφω Ιωσήφ,   
ευλαβώς Σε τω καινώ συγκρύπτων,  
ύμνους εξοδίους θεοπρεπείς,   
τοις συμμίκτοις θρήνοις μέλπει Σοι, Σωτήρ.**

**Σε τον του παντός,   
γλυκασμόν η μήτηρ καθορώσα,  
πόμα το πικρόν ποτιζόμενον,   
βρέχει δάκρυσι τας όψεις γοερώς.**

**Τέτρωμαι δεινώς,   
και σπαράττομαι τα σπλάχνα Λόγε,  
βλέπουσα σφαγήν Σου την άδικον·   
η Παρθένος ανεβόα εν κλαυθμώ.**

**Όμμα το γλυκύ,   
και τα χείλη Σου πως μύσω Λόγε;  
πως νεκροπρεπώς δε κηδεύσω Σε;  
μετά φρίκης ανεβόα Ιωσήφ.**

**Ύμνους Ιωσήφ,   
και Νικόδημος επιταφίους,   
άδουσι Χριστώ νεκρωθέντι νυν·  
συν αυτοίς δε μελωδεί και Σεραφείμ.**

**Ήλιος φαιδρόν,   
απαστράπτει μετά νύκτα Λόγε,  
και Συ δ’ αναστάς εξαστράψειας,   
μετά θάνατον φαιδρώς ως εκ παστού.**

**Γη Σέ πλαστουργέ,  
υπό κόλπους δεξαμένη τρόμω,   
Σώτερ συσχεθείσα τινάσσεται,  
αφυπνώσασα νεκρούς τω τιναγμώ.**

**Μύροις Σε Χριστέ,  
ο Νικόδημος και ο Ευσχήμων,   
νυν καινοπρεπώς περιστείλαντες,  
ανεβόων∙ Φρίξον πάσα η γη!**

**Ίδε μαθητήν,  
όν ηγάπησας και Σήν μητέρα,  
Τέκνον και φθογγήν δος γλυκύτατον,  
εν δακρύοις ανεβόα η Αγνή.**

**Έδυς τη σαρκί,   
ο ανέσπερος εις γην φωσφόρος·  
και μη φέρων βλέπειν ο Ήλιος,   
εσκοτίσθη μεσημβρίας εν ακμή.**

**Ήλιος ομού,   
και Σελήνη σκοτισθέντες Σώτερ,  
δούλους ευνοούντας εικόνιζον,  
οι μελαίνας αμφιέννυνται στολάς.**

**Ύπνωσας μικρόν,   
και εζώωσας τους τεθνεώτας,   
και εξαναστάς εξανέστησας,   
τους υπνούντας εξ αιώνος Αγαθέ.**

**Χλαίναν εμπαιγμού,   
τον κοσμήτορα πάντων ενδύεις,  
ός τον ουρανόν κατηστέρισε,   
και εκόσμησε τοις άνθεσι την γην.**

**Ώσπερ πελεκάν,  
τετρωμένος την πλευράν Σου Λόγε,  
Σους θανόντας παίδας εζώωσας,  
επιστάξας ζωτικούς αυτοίς κρουνούς.**

**Ήλιον το πριν,   
Ιησούς τους αλλοφύλους κόπτων,   
έστησεν· αυτόν δε απέκρυψας,  
καταβάλλων τον του σκότους αρχηγόν.**

**Κόλπων πατρικών,   
ανεκφοίτητος μείνας οικτίρμον,  
και βροτός γενέσθαι ευδόκησας,   
και εις άδην καταβέβηκας Χριστέ.**

**Έφριξεν ιδών,   
το αόρατον φως Σε Χριστέ μου,  
μνήματι κρυπτόμενον άπνουν τε,  
και εσκότασεν ο Ήλιος το φως**

**Έκλαιε πικρώς,   
η πανάμωμος Μήτηρ Σου Λόγε,  
ότε εν τω τάφω εώρακε,  
Σέ τον άφραστον και άναρχον Θεόν.**

**Νέκρωσιν την σήν,   
η πανάφθορος Χριστέ σού μήτηρ,   
βλέπουσα πικρώς σοι εφθέγγετο·  
Μή βραδύνης η ζωή εν τοις νεκροίς.**

**Άδης ο δεινός,   
συνετρόμαξεν ότε Σε είδεν,  
Ήλιε της δόξης αθάνατε,  
και εδίδου τους δεσμίους εν σπουδή.**

**Ύμνοις Σου Χριστέ,   
νυν την σταύρωσιν και την ταφήν τε,   
άπαντες πιστοί εκθειάζομεν,  
οι θανάτου λυτρωθέντες Σή ταφή.**

**Δόξα Πατρί …**

**Άναρχε Θεέ,  
συναΐδιε Λόγε και Πνεύμα,  
σκήπτρα των Ανάκτων κραταίωσον,   
και ειρήνην δος ημίν ως αγαθός.**

**Και νυν …**

**Τέξασα ζωήν,  
Παναμώμητε αγνή Παρθένε,  
παύσον Εκκλησίας τα σκάνδαλα,   
και ειρήνευσον αυτήν ως αγαθή.**

Και πάλι το πρώτο τροπάριο (όλοι μαζί)

**Άξιον εστί,   
μεγαλύνειν Σε τον ζωοδότην,   
τον εν τω Σταυρώ τας χείρας εκτείναντα,   
και συντρίψαντα το κράτος του εχθρού.**

**Επιτάφιος Θρήνος**

**- Εγκώμια Στάση Τρίτη**

**Αι γενεαί πάσαι,  
ύμνον τη ταφή Σου,   
προσφέρουσι Χριστέ μου** (δύο φορές).

**Καθελών του ξύλου,  
ο Αριμαθαίας,  
εν τάφω Σέ κηδεύει.**

**Μυροφόροι ήλθον,  
μύρα σοι Χριστέ μου,  
κομίζουσαι προφρόνως.**

**Δεύρο πάσα κτίσις,   
ύμνους εξοδίους,   
προσοίσωμεν τω Κτίστη.**

**Ως νεκρόν τον ζώντα,   
συν Μυροφόροις πάντες,   
μυρίσωμεν εμφρόνως.**

**Ιωσήφ τρισμάκαρ,  
κήδευσον το σώμα,  
Χριστού του ζωοδότου.**

**Ούς έθρεψε το μάννα,  
εκίνησαν την πτέρναν,   
κατά του Ευεργέτου.**

**Ούς έθρεψε τω μάννα,  
φέρουσι τω Σωτήρι,   
χολήν άμα και όξος.**

**Ώ της παραφροσύνης,   
και της χριστοκτονίας,   
της των προφητοκτόνων!**

**Ως άφρων υπηρέτης,   
προδέδωκεν ο μύστης,   
την άβυσσον σοφίας.**

**Τον ρύστην ο πωλήσας,   
αιχμάλωτος κατέστη,  
ο δόλιος Ιούδας.**

**Ιωσήφ κηδεύει,  
συν τω Νικοδήμω,   
νεκροπρεπώς τον Κτίστην.**

**Ύπτιον ορώσα,  
η Πάναγνός Σε Λόγε,  
μητροπρεπώς εθρήνει.**

**Ώ γλυκύ μου έαρ,  
γλυκύτατόν μου τέκνον,  
που έδυ Σου το κάλλος;** (τρεις φορές).

**Θρήνον συνεκίνει,   
η πάναγνός Σου Μήτηρ,  
Σού Λόγε νεκρωθέντος.**

**Θάνατον θανάτω,   
Σύ θανατοίς Θεέ μου,  
θεία Σου δυναστεία.**

**Υιέ Θεού παντάναξ,  
Θεέ μου Πλαστουργέ μου,  
πώς πάθος κατεδέξω;**

**Ανέκραζεν η κόρη,   
θερμώς δακρυρροούσα,  
τα σπλάχνα κεντουμένη.**

**Ώ φως των οφθαλμών μου,  
γλυκύτατόν μου Τέκνον,  
πώς τάφω νυν καλύπτει;**

**Δοξάζω σου Υιέ μου,  
την άκραν ευσπλαγχνίαν,  
ής χάριν ταύτα πάσχεις.**

**Ικρίω προσεπάγης,   
ο πάλαι τον λαόν σου,   
στύλω νεφέλης σκέπων.**

**Αι μυροφόροι Σώτερ,  
τω τάφω προσελθούσαι,   
προσέφερόν Σοι μύρα.**

**Ανάστηθι Οικτίρμον,  
ημάς εκ των βαράθρων,   
εξανιστών του άδου.**

**Ανάστα Ζωοδότα,  
η Σέ τεκούσα Μήτηρ,   
δακρυρροούσα λέγει.**

**Σπεύσον εξαναστήναι,  
την λύπην λύων Λόγε,  
της Σέ αγνώς Τεκούσης.**

**Ουράνιαι δυνάμεις,   
εξέστησαν τω φόβω,   
νεκρόν Σε καθορώσαι.**

**Τοις πόθω τε και φόβω,  
τα Πάθη Σου τιμώσι,   
δίδου πταισμάτων λύσιν.**

**Κλαίει και θρηνεί Σε  
η πάναγνός Σου Μήτηρ,  
Σωτήρ μου νεκρωθέντα.**

**Φρίττουσιν οι νόες,   
την ξένην και φρικτήν Σου,  
ταφήν τού πάντων Κτίστου.**

**Έρραναν τον Τάφον,  
αι Μυροφόροι μύρα,   
λίαν πρωί ελθούσαι.** (δυο φορές).

**Ειρήνην Εκκλησία,  
λαώ Σου σωτηρίαν,   
δώρησαι Σή εγέρσει.**

**Δόξα Πατρί …**

**Ώ Τριάς Θεέ μου,   
Πατήρ, Υιός και Πνεύμα,  
ελέησον τον κόσμον.**

**Και νυν …**

**Ιδείν την του Υιού Σου,  
Ανάστασιν Παρθένε,  
αξίωσον Σούς δούλους.**

Και πάλι το πρώτο τροπάριο (όλοι μαζί)

**Αι γενεαί πάσαι,   
ύμνον τη Ταφή Σου,   
προσφέρουσι Χριστέ μου.**